salman khan considered vinod khanna as his lucky mascot
సల్మాన్ ఖాన్ లక్కీ మస్కట్ వినోద్ ఖన్నా
బాలీవుడ్ లెజెండరీ యాక్టర్ వినోద్ ఖన్నా మృతి పట్ల యావత్ సినీపరిశ్రమ తీవ్ర దిగ్భ్రాంతి...
Bombay Times | Updated:
Apr 27, 2017, 05:03PM IST
బాలీవుడ్ లెజెండరీ యాక్టర్ వినోద్ ఖన్నా మృతి పట్ల యావత్ సినీపరిశ్రమ తీవ్ర దిగ్భ్రాంతి వ్యక్తంచేసింది. బాలీవుడ్&zwnj;తోపాటు వివిధ సినీ పరిశ్రమల ప్రముఖులు ఖన్నాతో తమకున్న అనుబంధాన్ని గుర్తుచేసుకున్నారు. సల్మాన్ ఖాన్, లెజెండరీ యాక్టర్ వినోద్ ఖన్నాల మధ్య కూడా ఓ ప్రత్యేకమైన అనుబంధం వుంది. 1992 నుంచి ఇప్పటివరకు ఈ ఇద్దరూ కలిసి 5 చిత్రాల్లో నటించారు. ఆసక్తికరమైన విషయం ఏంటంటే... వినోద్ ఖన్నాతో కలిసి నటించిన ప్రతీ చిత్రం సల్మాన్ ఖాన్&zwnj;కి భారీ హిట్టుగానే నిలిచింది. దీంతో వినోద్ ఖన్నాను సల్మాన్ తన లక్కీ మస్కట్&zwnj;గా భావించడమే కాకుండా ఇదే విషయాన్ని పలు ఇంటర్వ్యూల్లోనూ వెల్లడించారు. సల్మాన్ కెరీర్ మొదట్లోనే నిశ్చయ్ సినిమాలో సోదరుల్లా కలిసి నటించారు ఈ ఇద్దరు స్టార్స్.
ఆ తర్వాత చాలా గ్యాప్ తీసుకుని 2009లో 'వాంటెడ్' చిత్రంలో సల్మాన్ ఖాన్&zwnj;కి తండ్రిగా నటించారు వినోద్ ఖన్నా. తెలుగులో సూపర్ హిట్ అయిన పోకిరి సినిమాకు ఈ వాంటెడ్ సినిమా హిందీ రీమేక్. ఈ సినిమాలో ఇద్దరి మధ్య బాండింగ్ క్లిక్ అవడంతో దబాంగ్ సీక్వెల్స్&zwnj;లోనూ సల్మాన్&zwnj;కి తండ్రి పాత్రలో కనిపించారు వినోద్ ఖన్నా.